চয় সু-বিন (; জন্ম: ৫ ডিসেম্বর, ২০০০), যিনি সুবিন নামে পরিচিত, একজন দক্ষিণ কোরিয়ান গায়ক। তিনি দক্ষিণ কোরিয়ান বয় ব্যান্ড টুমোরো বাই টুগেদারের (টিএক্সটি) সদস্য এবং নেতা। ২০১৯ সালের মার্চ মাসে বিগ হিট মিউজিকের অধীনে গ্রুপটি আত্মপ্রকাশ করে।    জীবনের প্রথমার্ধ  সুবিন ২০০০ সালের ৫ ডিসেম্বর দক্ষিণ কোরিয়ার আনসানে জন্মগ্রহণ করেন। তিন ভাইবোনের মধ্যে তিনি ছিলেন সর্বকনিষ্ঠ।   পেশাগত জীবন    প্রাক-প্রকাশ  নবম শ্রেণীতে থাকাকালীন সুবিন বিগ হিট এন্টারটেইনমেন্টে একটি অডিশন ক্লিপ পাঠিয়েছিল। প্রথমে দ্বিধাগ্রস্ত থাকলেও দ্বিতীয় রাউন্ডে যাওয়ার পর তার বাবা-মা তাকে প্রশিক্ষণ নেয়ার অনুমতি দেয়।   ২০১৯–বর্তমান: টিএক্সটি এবং একক কার্যকলাপের মাধ্যমে আত্মপ্রকাশ  থাম্ব|২০১৯ সালে সুবিন ২০১৯ সালের ১০ জানুয়ারী বিগ হিট তাদের নতুন বয় গ্রুপ টুমরো বাই টুগেদারের আসন্ন আত্মপ্রকাশের ঘোষণা দেয়। তাদের অফিসিয়াল ইউটিউব চ্যানেল এবং সোশ্যাল মিডিয়ায় পোস্ট করা একটি পরিচিতিমূলক ভিডিওর মাধ্যমে ব্যান্ডের সদস্যদের সাথে পরিচয় করিয়ে দেয়া হয়। এই লাইনআপের প্রথম প্রকাশিত সদস্য ছিল চয় ইয়োনজুন। ২০১৯ সালের ৪ মার্চ সুবিন তাদের প্রথম বর্ধিত নাটক (ইপি) দ্য ড্রিম চ্যাপ্টার:স্টারের মাধ্যমে টুমরো বাই টুগেদারের সদস্য হিসেবে আত্মপ্রকাশ করেন।  ২০২০ সালের ২০ জুলাই সুবিন ও "ওহ মাই গার্লসের" আরিনকে অনুষ্ঠানের "মিউজিক ব্যাংক" অনুষ্ঠানের নতুন উপস্থাপক হিসেবে ঘোষণা দেয়া হয়। অনুষ্ঠানে তাদের পারফর্মেন্সের জন্য তারা ২০২০ কেবিএস এন্টারটেইনমেন্ট অ্যাওয়ার্ডসে তারা সেরা দম্পতি পুরস্কারে লাভ করেন। আরিনের সাথে সহ-উপস্থাপক (এমসি) হিসেবে সুবিন ২০২০ কেবিএস গান উৎসবের ব্যাকস্টেজ কাজ করেছিলেন। পরের বছর, ২০২১ সালে, তিনি ২০২১ কেবিএস মিউসিক ফেস্টিভ্যালের ব্যাকস্টেজ এমসি হিসেবে ফিরে আসেন। সেবার আরিন, আইভের জাং ওন-ইয়ং এবং এনহাইপেনের সাংহুন তাদের সাথে যোগ দেন।  ২০২৪ সালের অক্টোবরে সুবিন ইউটিউব চ্যানেল পিক্সিডে ওয়েব শো মাই বায়াস' বায়াস হোস্ট করা শুরু করেন। এই প্রোগ্রামটিতে বিভিন্ন কে-পপ আইডলদের সাথে খোলামেলা এবং হাস্যরসাত্মক সাক্ষাৎকার রয়েছে। প্রোগ্রামটির লক্ষ্য বিভিন্ন গেম খেলা এবং কথোপকথনের মাধ্যমে মঞ্চের বাইরে আইডলদের ব্যক্তিত্ব তুলে ধরা। তিনি ওয়েব শোয়ের প্রধান উপস্থাপক হিসেবে কাজ করেন।   শৈল্পিকতা  ২০২০ সালে টুমরো বাই টুগেদারের দ্বিতীয় ইপির "মেইজ ইন দ্য মিরর" গানের মাধ্যমে সুবিন গান রচয়িতা এবং সুরকার হিসেবে আত্মপ্রকাশ করেন। ২০২১ সালে তিনি গান লেখাকে একটি ব্যক্তিগত প্রক্রিয়া হিসাবে উল্লেখ করে জানান যে তিনি সমালোচনা খোঁজার পরিবর্তে তার গানের মধ্যে অনুভূতি প্রকাশ করেন। তিনি একজন গান রচয়িতা হিসেবে সততাকে তার সবচেয়ে বড় শক্তি হিসেবে দেখেন বলেও জানান।   ব্যক্তিগত জীবন    স্বাস্থ্য  ২০২৪ সালের ১৯ নভেম্বর বিগ হিট মিউজিক আনুষ্ঠানিকভাবে ঘোষণা করে যে সুবিন স্বাস্থ্যের অবনতির কারণে তার কার্যক্রম সাময়িকভাবে স্থগিত করছেন। কোম্পানি জানায় যে সুবিন প্রচ ক্লান্তির লক্ষণ অনুভব করছেন এবং চিকিৎসকদের পরামর্শ অনুসারে তার বিশ্রাম প্রয়োজন। ফলস্বরূপ, সুবিন দলের নির্ধারিত কার্যক্রমে অনুপস্থিত ছিলেন। যার মধ্যে ভক্তদের সাথে সাক্ষাৎ, সঙ্গীত অনুষ্ঠান পরিবেশনা, ব্র্যান্ড এম্বাসেডরশীপ এবং একাধিক বছর শেষে পুরষ্কার অনুষ্ঠান অন্তর্ভুক্ত। বিগ হিট মিউজিক জানায় যে তার সাথে আলোচনার পরে এবং সর্বোপরি তার স্বাস্থ্যকে অগ্রাধিকার দেওয়ার পরে এই সিদ্ধান্ত নেওয়া হয়েছে।   দানশীলতা  ২০২৪ সালের ২৯শে জানুয়ারী সুবিন সিউল মেট্রোপলিটন চিলড্রেন'স হসপিটালে ১০০ মিলিয়ন ওন (প্রায় ৭৪,৭৬০ মার্কিন ডলার) দান করেন। প্রতিবন্ধী শিশুদের সহায়তা এবং তাদের সামগ্রিক চিকিৎসা পরিবেশ উন্নত করার উদ্দেশ্যে এই অনুদান দেন তিনি। সরকারি সূত্র অনুসারে, সুবিন মোট অর্থের ২০ মিলিয়ন ওন বিশেষভাবে গুরুতর এবং জরুরি স্বাস্থ্যগত সমস্যায় আক্রান্ত শিশুদের চিকিৎসার জন্য বরাদ্দ করেছেন। বাকি ৮০ মিলিয়ন ওন হাসপাতালের সুযোগ-সুবিধা এবং পরিবেশ উন্নত করার জন্য বরাদ্দ করা হয়েছিল, যার মধ্যে রয়েছে রোগীর কক্ষ, অপেক্ষাগার এবং থেরাপি স্থানের উন্নতির কাজ অন্তর্ভুক্ত। এতে করে শিশু এবং তাদের পরিবারের জন্য আরও আরামদায়ক পরিবেশ তৈরি করা সম্ভব হবে।   ডিসকোগ্রাফি    অন্যান্য চার্টেড গান  শিরোনাম বছর পিক চার্ট পজিশন অ্যালবাম কেওআর  "সানডে ড্রাইভার" ২০২৫ ১০১ দ্য স্টার চ্যাপ্টার: টুগেদার   গান লেখার কৃতিত্ব  সমস্ত গানের কৃতিত্ব কোরিয়া মিউজিক কপিরাইট অ্যাসোসিয়েশনের ডাটাবেস থেকে গৃহীত, যদি না অন্যথায় বলা হয়। +গানের তালিকা, মুক্তির বছর, শিল্পীর নাম এবং অ্যালবামের নাম দেখানো হচ্ছে বছর শিরোনাম শিল্পী অ্যালবাম সুরকার গীতিকার ২০২০ "মেইজ ইন দ্যা মিরর" টুমোরো বাই টুগেদার দ্যা ড্রিম চ্যাপ্টারঃ ইটারনিটি "সোয়েট"অ্যালবামবিহীন একক "ঘোস্টিং" মিনিসোড ১ ২০২১ "আইসক্রিম" দ্যা ক্যাওস চ্যাপ্টারঃ ফ্রিজ "মোয়া'স ডায়েরি" দ্যা ক্যাওস চ্যাপ্টারঃ ফাইট অর এস্কেপ "সুইট ড্রিমস"অ্যালবামবিহীন একক ২০২৩ "হ্যাপি ফুলস"  দ্যা নেইম চ্যাপ্টার: টেম্পটেশন "ব্লু স্প্রিং" দ্যা নেইম চ্যাপ্টার: ফ্রিফল  "ড্রিমার" ২০২৪ "কোয়ার্টার লাইফ" মিনিসোড ৩: টুমোরো  "মিরাকল" "ওপেন অলোয়েস উইনস"অ্যালবামবিহীন একক "হেভেন" দ্য স্টার চ্যাপ্টার: স্যাঙ্কচুয়ারি "রেসিস্ট (নট গনা রান এওয়ে)"   চলচ্চিত্র তালিকা    ওয়েব শো  বছর শিরোনাম ভূমিকা মন্তব্য  ২০২৪ মাই বায়াস' বায়াস হোস্ট _   উপস্থাপনা  বছর শিরোনাম ভূমিকা মন্তব্য  ২০২০–২০২১ মিউসিক ব্যাংক সহ-আয়োজক আরিনের সাথে  ২০২০ ২০২০ কেবিএস মিউসিক ফেস্টিভাল ব্যাকস্টেজ এমসি  ২০২১ ২০২১ কেবিএস মিউসিক ফেস্টিভাল আরিন, জাং ওন-ইয়ং এবং সাংহুনের সাথে    পুরষ্কার এবং মনোনয়ন  +পুরস্কার অনুষ্ঠানের নাম, প্রদত্ত বছর, বিভাগ, পুরস্কারের মনোনীত ব্যক্তি এবং মনোনয়নের ফলাফল পুরস্কার বিতরণী অনুষ্ঠান বছর বিভাগ মনোনীত ব্যক্তি/কর্মক্ষেত্র ফলাফল  কেবিএস এন্টারটেইনমেন্ট অ্যাওয়ার্ডস ২০২০ সেরা দম্পতি  শো/ভ্যারাইটি বিভাগে রুকি অ্যাওয়ার্ড মনোনীত   মন্তব্য    তথ্যসূত্র    বহিঃসংযোগ   বিষয়শ্রেণী:হাইব কর্পোরেশনের শিল্পী বিষয়শ্রেণী:২১শ শতাব্দীর দক্ষিণ কোরীয় গায়ক বিষয়শ্রেণী:দক্ষিণ কোরীয় গায়ক-গীতিকার বিষয়শ্রেণী:কে-পপ সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:কোরীয় ভাষার লেখা থাকা নিবন্ধ বিষয়শ্রেণী:এইচকার্ডের সাথে নিবন্ধসমূহ